b'\n_START_ARTICLE_\nSemeli\xc5\xa1ki\xc5\xb3 gimnazija\n_START_SECTION_\nIstorija\n_START_PARAGRAPH_\nTarpukario metais Semeli\xc5\xa1k\xc4\x97se veik\xc4\x97 pradin\xc4\x97 mokykla. Tuomet ji glaud\xc4\x97si parapijos patalpose. 1932\xe2\x80\x931936\xc2\xa0m. buvo pastatyta nauja, tuo metu moderni pradin\xc4\x97 mokykla. Ji buvo pastatyta pagal specialiai pasienio zonai skirt\xc4\x85 projekt\xc4\x85. Tokia pati mokykla tuo pa\xc4\x8diu metu buvo pastatya ir Auk\xc5\xa1tadvaryje. Taip buvo daroma siekiant stiprinti lietuvyb\xc4\x99 pasienio zonoje, kurioje tuomet buvo labai daug lenk\xc5\xb3 tautyb\xc4\x97s gyventoj\xc5\xb3. Tuo metu mokyklai vadovavo A. Palionis. 1941\xc2\xa0m. bir\xc5\xbeel\xc4\xaf jis buvo i\xc5\xa1ve\xc5\xbetas \xc4\xaf Sibir\xc4\x85 ir nuo to laiko jo likimas liko neai\xc5\xa1kus. Vokietijos okupacijos metais mokykla veik\xc4\x97, ta\xc4\x8diau papildomai buvo prad\xc4\x97ta d\xc4\x97styti vokie\xc4\x8di\xc5\xb3 kalba. 1944\xc2\xa0m. mokykla buvo atkurta jau naujais sovietiniais pagrindais. Nuo 1945 iki 1949\xc2\xa0m. ji buvo progimnazija, iki 1951\xc2\xa0m.\xc2\xa0\xe2\x80\x93 septynemt\xc4\x97 mokykla. Tais pa\xc4\x8diais metais jai buvo suteiktas vidurin\xc4\x97s mokyklos statusas. 1955\xc2\xa0m. i\xc5\xa1leista pirmoji abiturient\xc5\xb3 laida. Tuo metu buvo \xc4\xafrengtos chemijos ir fizikos laboratorijos. 1963\xc2\xa0m. mokyklos pastate pritr\xc5\xabkus vietos buvo pastatytas naujas 8 klasi\xc5\xb3 priestatas. Prad\xc4\x97jus veikti vidurinei mokyklai \xc5\xa1alia buvo pastatytas bendrabutis. 1974\xc2\xa0m. \xc5\xa1alia mokyklos buvo pastatytas a\xc5\xa1tuoni\xc5\xb3 but\xc5\xb3 namas mokytojams._NEWLINE_1990\xc2\xa0m. atk\xc5\xabrus Lietuvos nepriklausomyb\xc4\x99 buvo prad\xc4\x97tas naujos mokyklos statybos projektas. 1996\xc2\xa0m. \xc5\xa1is projektas buvo baigtas ir tais metais baigtas statyti naujas mokyklos pastatas._NEWLINE_2011\xc2\xa0m. mokykloje i\xc5\xa1leista 56-ta abiturient\xc5\xb3 laida. 2012\xc2\xa0m. vidurin\xc4\x97 mokykla min\xc4\x97jo 80-\xc4\x85sias metines._NEWLINE_2014\xc2\xa0m. gruod\xc5\xbeio 30 d. Elektr\xc4\x97n\xc5\xb3 savivaldyb\xc4\x97s tarybos sprendimu mokyklos statusas pakeistas \xc4\xaf gimnazij\xc4\x85.'